NaiveNeuron/SloPal huggingface dataset:
Mezenská, Helena, poslankyňa NR SR (2015-02-10):
No, ja v úvode chcem poďakovať pánovi poslancovi Dzurindovi za to, že vlastne nám vytvoril podnet pre to, aby sme mohli reagovať vlastnými postojmi. Ale chcem upozorniť na to, že na to, čo on vlastne poukazoval, nejednoznačnosť formulovania nejasných, bezzásadových stanovísk sa možno dívať aj z iného hľadiska. Ja to vnímam z môjho uhla pohľadu ako voľbu opatrného a citlivého prístupu, možno aj zodpovedného prístupu, vzhľadom nielen na dané zahraničnopolitické, medzinárodné záväzky, ale aj vzhľadom na to, ako sa odlišujú postoje samotných občanov k tejto aktuálnej téme, k situácii na Ukrajinu, čo sa týka aj napríklad vstupu vojsk NATO na naše územie, budovania základní. Chcem povedať, že reálny stav našej spoločnosti je ten, že existujú občania, ktorí trvajú na tom, aby sa zastavili iniciatívy, ktoré umožňujú vstup vojsk NATO na naše územie. Sú občania, ktorí dokonca sa teraz angažujú v tom, že spúšťajú petíciu za vystúpenie Slovenska z NATO. Takže nedá sa na túto situáciu dívať jednostranne. A toto má byť téma, ktorá má práve, naopak, spojiť pravicu a ľavicu do jedného konsenzuálneho postoja. Rovnako tiež chcem vyjadriť sa k tej výhrade, že Slovensko by malo byť a malo by jednoznačne stáť, byť súčasťou západného sveta. Zdá sa mi to byť v súčasnosti, naozaj z pohľadu novodobých hľadísk, taký fanatický postoj. Slovensko predsa nie je súčasťou západného sveta. Slovensko je uprostred Európy, a to si priznajme. Aj napriek tomu, že nás viažu medzinárodné záväzky a zmluvy, som presvedčená o tom, že Slovensko, keďže je geopoliticky v strede Európy, má formulovať a hľadať také konsenzuálne riešenia, ktoré majú vytvárať stabilitu nielen v našej krajine, ale v celej Európe.
Cmorej, Peter, poslanec NR SR (2023-03-21):
Ďakujem pekne za slovo. V tomto návrhu ide o dve malinké zmeny týkajúce sa zákona o sociálnom poistení, ktoré riešia nedokonalosti zákona. Jedna sa týka materskej a druhá sa týka predčasných starobných dôchodkov. Potom v rozprave to odôvodním, z akého dôvodu to predkladám. Obe tieto veci som komunikoval už pred vyše dvoma rokmi s ministerstvom práce, jednu sľúbili opraviť v niektorej väčšej novele, ale asi sa k tomu nedostali, a druhú nepovažovali za tak početnú, aby sa tomu venovali. Ale keďže je časť občanov poškodených, tak ja na rozdiel od nich považujem za potrebné sa venovať aj takejto nedokonalosti zákona, pokiaľ to časť ľudí poškodzuje. A viac už potom poviem v rozprave. Ďakujem.
Shahzad, Silvia, poslankyňa NR SR (2016-11-24):
Už len chvíľočku.
Zmajkovičová, Renáta, podpredsedníčka NR SR (2012-06-27):
Ďakujem. Prerušujem rokovanie o tomto bode programu. A teraz pristúpime k ďalšiemu bodu programu, pokračujeme v prvom čítaní o vládnom návrhu zákona o regulácii v sieťových odvetviach . Vládny návrh zákona má parlamentnú tlač 67, návrh na jeho pridelenie na prerokovanie výborom je v rozhodnutí č. 63. Pán minister Jahnátek, prosím o uvedenie vládneho návrhu zákona. Nech sa páči.
P. Hrušovský, podpredseda NR SR: (2002-03-20):
Pani poslankyňa Rusnáková sa hlási. (Hlasovanie.) Páni poslanci, toto hlasovanie vyhlasujem za neplatné. E. Rusnáková, poslankyňa: Prvý bod sťahujem.
Sulík, Richard, predseda NR SR (2011-02-08):
Prosím, hlasujte teraz. (Hlasovanie.) 148 prítomných, hlasovalo 69 za, 77 proti, 2 sa zdržali. Tento návrh sme neschválili. Nech sa páči.
Kollár, Boris, predseda NR SR (2020-10-20):
S ďalšou faktickou vystúpi pán poslanec Takáč.
Jurinová, Erika, podpredsedníčka NR SR (2013-10-24):
Poprosím pána poslanca Mikloška so svojím vystúpením.
Grendel, Gábor, podpredseda NR SR (2021-12-08):
V rozprave teraz vystúpi pán poslanec Tomáš Taraba. Pripraví sa ešte pán poslanec Martin Beluský.
Kuciaňová, Magdaléna, poslankyňa NR SR (2017-05-09):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre sociálne veci, ďalej aby za gestorský výbor určila hlasovaním Výbor Národnej rady pre sociálne veci a aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Matej, Ondrej, poslanec NR SR (2011-05-19):
Ďakujem pekne za slovo, pán predsedajúci. Prosím vás, dajte hlasovať, že predmetný zákon prerokujeme v druhom čítaní.
Bugár, Béla, podpredseda NR SR (2019-06-26):
Prezentujeme sa a hlasujme. (Hlasovanie.) Prítomných 141 poslancov, za 50, proti 47, zdržalo sa 42, 2 nehlasovali. Návrh sme neschválili. Prosím teraz pána poslanca Kolesára, aby uviedol hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 49/2002 Z. z. o ochrane pamiatkového fondu (tlač 1537). (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 49/2002 Z. z. o ochrane pamiatkového fondu v znení neskorších predpisov , tlač 1537.)
Laššáková, Jana, podpredsedníčka NR SR (2014-10-22):
Príjemné dobré ráno, vážené panie poslankyne, páni poslanci, otváram šiesty rokovací deň 39. schôdze Národnej rady Slovenskej republiky. Na dnešnom rokovacom dni o ospravedlnenie požiadali Jozef Mikuš, Ján Senko, Peter Vörös, Ľubomír Želiezka. Na zahraničnej pracovnej ceste je poslanec Maroš Kondrót a poslankyňa Magdaléna Vášáryová. Podľa schváleného programu pristúpime k prvému čítaniu o vládnom návrhu zákona, ktorým sa mení a dopĺňa zákon č. 747/2004 Z. z. o dohľade nad finančným trhom a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona je uverejnený ako tlač 1209. Návrh na jeho pridelenie na prerokovanie výborom je v rozhodnutí 1210. Prosím podpredsedu vlády a ministra financií Slovenskej republiky Petra Kažimíra, aby vládny návrh zákona uviedol. Nech sa páči, pán podpredseda vlády.
Petráš, Vladislav, poslanec NR SR (2013-11-26):
Pán predseda, dajte, prosím, hlasovať, aby sa Národná rada uzniesla podľa príslušných ustanovení rokovacieho poriadku na tom, že tento návrh zákona prerokuje v druhom čítaní.
Ďuriš Nicholsonová, Lucia, podpredsedníčka NR SR (2017-12-06):
S reakciou na faktické poznámky pán poslanec Krajniak, nech sa páči.
Tomáš, Erik, poslanec NR SR (2022-02-03):
Pán kolega Mazurek, len chcem poďakovať za to, že poslanci Republiky podporia tento náš návrh, a v princípe aj podporiť vaše argumenty, že vláda sa tu hrá na vojnu, pritom žiadny bezprostredný konflikt na Ukrajine, medzi Ruskom a Ukrajinou nevidia ani samotní ukrajinskí predstavitelia. A ja mám teda veľmi silný pocit, že práve toto vyrábanie vojny v priamom prenose duom Korčok, Naď je len o tom, aby prekryli práve tieto základné problémy, ktoré Slovensko má, a jedným z nich je, samozrejme, zdražovanie. Veľmi správne ste opäť spomenuli prihraničné oblasti v kontexte včerajšieho vyhlásenia Igora Matoviča, ktorý povedal, že DPH sa proste na Slovensku znižovať nebude a nech sa páči, keď si niekto trúfa, tak nech ide nakupovať do Poľska, do Maďarska, že jemu je to úplne jedno. Jemu je úplne jedno, že nejakí malí obchodníci v prihraničných oblastiach na to doplatia. To je presne ten jeho typický prístup, jak on má tých ľudí absolútne, absolútne na saláme. Nehovoriac o tom, že, samozrejme, pokiaľ by sa znížilo DPH na potraviny a ďalšie položky a pokiaľ by sa to skontrolovalo, lebo skontrolovať sa to dá napríklad formou dvojakých cenoviek, my sme to už skúšali, hovorím, v minulosti a doteraz tá desaťpercentná daň na základné potraviny platí, tak by to výrazne, výrazne uľahčilo ľuďom život. Čiže všetky okolité krajiny niečo podnikajú, ale Slovensko proste nie. Tri týždne analyzujeme, analyzujeme, analyzujeme alebo Sulík sa tu s Matovičom háda a mne je veľmi ľúto, že vládnym poslancom to vôbec neprekáža, teda povedzme česť výnimkám. Čiže ešte raz ďakujem za podporu tohto nášho návrhu.
Zemanová, Anna, poslankyňa NR SR (2018-01-31):
Ďakujem pekne. Áno, ďakujem za vašu pripomienku. Áno, presne, Program starostlivosti o les je ten dokument, ktorý aj v súčasnosti vytvára najväčšie problémy na Slovensku, pretože každá odpoveď na otázku, ako je možné, že sa toľko rúbe, je, no rúbe sa v zmysle zákona. Áno, rúbe sa v zmysle zákona, ten zákon je presne Program starostlivosti o les. A tam je ten pes zakopaný. Pri príprave tohto dokumentu, ja sa nechcem nijakým spôsobom, ja si vážim prácu lesníkov, poznám mnohých lesníkov a oni si robia svoju poctivú, dobrú lesnícku prácu aj pri spracovaní týchto projektov, lesných plánov, čiže týchto dokumentov, programov starostlivosti o les, len je to ich jednostranný, jednostranný pohľad. A preto ja som do tohto parlamentu už asi trikrát dávala návrh, aby tento dokument ako dokument navrhovanej činnosti bol posudzovaný, jeho dopady na životné prostredie. Pretože tak ako je to dnes v súčasnosti v zákone o lesoch, inštitút ochrany prírody ani verejnosť nie je účastníkom konania pri príprave týchto desaťročných hospodárskych plánov a potom sa vlastne stávajú tieto náležitosti. Potom mám ešte ďalšiu, ďalšiu vec, ktorá robí problém aj pre týchto lesných hospodárov. Lokality, ktoré nie sú lesnými pozemkami, ale sú vizuálne lesmi, sa mnohokrát hlavne v tých častiach na okrajoch lesa zahrnú do ťažby, pretože inak by museli byť tie stromy vyťažené v zmysle zákona o ochrane prírody, to znamená buď za finančnú náhradu, alebo za náhradnú výsadbu dvoch stromov. To sú, to je bežne z praxe, ľudia, ktorými tieto, obhospodarovateľmi, toto sa bežne robí. A ďalším problémom je to, že máme časť lesov vyrúbaných z Programu starostlivosti o les, a potom máme tie tzv. živelné pohromy. To znamená, preto máme také veľké objemy.
Šimečka, Michal, podpredseda NR SR (2024-09-13):
Ďakujem pekne. Otváram všeobecnú rozpravu. Dostal som jednu prihlášku písomne od pani poslankyne Jurík, ktorá ale v tejto chvíli nie je v sále, takže sa pýtam, či sa niekto chce prihlásiť ústne. Nie je tomu tak, vyhlasujem všeobecnú rozpravu za skončenú. Chce ešte k nej zaujať stanovisko navrhovateľ, pán minister? Nie je tomu tak. Pani spravodajkyňa? Nie je tomu tak. Prerušujem rokovanie o tomto bode. A nasleduje prvé čítanie o vládnom návrhu novely zákona č. 309/2023 o premenách obchodných spoločností. Je to tlač 398, návrh na pridelenie na prerokovanie výborom je rozhodnutie č. 430. A poprosím ministra spravodlivosti Borisa Suska, aby vládny návrh zákona uviedol. Nech sa páči. (Rokovanie v prvom čítaní o vládnom návrhu zákona, ktorým sa mení zákon č. 309/2023 Z. z. o premenách obchodných spoločností a družstiev a o zmene a doplnení niektorých zákonov v znení zákona č. 530/2023 Z. z. a ktorým sa menia niektoré zákony , tlač 398.)
J. Burian, poslanec: (2006-12-12):
Dáme na hlasovanie ďalší pozmeňujúci návrh, návrh pani poslankyne Vášáryovej. Hlasujeme o prvom pozmeňujúcom návrhu.
Krajčír, Ľuboš, poslanec NR SR (2021-02-24):
Ďakujem pekne za slovo. Pán predseda, tak ako si povedal, tu sedia medzi nami kolegovia, aspoň polovička z nich, ktorí naozaj sú zodpovední za ten SkyToll. Za tak predražené zmluvy, ktoré tu hodili tomuto národu na chrbát, za to môžte vy, kolegovia. Ale pán minister tu zákon naozaj iba opravuje. Ja si myslím, že nezaslúži si takúto kritiku. Ale poďme k merítku veci. Ja neviem, či vôbec ste pochopili a čítali vôbec, čo dnes ideme prijať. Si to treba trošku aj prečítať a zamyslieť sa nad tým. Vy ste tri roky, keď niekto spravil priestupok, išiel bez diaľničnej známky, tri roky bol na to čas, kedy dostal pokutu. Toto je len zefektívnenie činnosti, že do 60 dní, ak sa nezačne konanie, tak potom už pokutu nedostane. Tak, pán Pellegrini, ak ste rozprával o tom, že tu niekoho ideme bičovať v tejto dobe, tak to robíte vy, lebo za tie tri roky, keď niekto dostal... (Zaznievanie gongu. Prerušenie vystúpenia predsedajúcim.)
Blanár, Juraj, podpredseda NR SR (2023-02-10):
Štyri faktické, päť faktických poznámok na vaše vystúpenie. Pán poslanec Blcháč ako prvý.
B. Bugár, podpredseda NR SR: (2002-11-06):
Ďakujem. Takže v rokovaní budeme pokračovať blokom návrhov vlády na skrátené legislatívne konanie, ktoré odôvodňuje podpredseda vlády a minister spravodlivosti Slovenskej republiky Daniel Lipšic. Ide o návrhy uvedené pod bodmi 17 až 19, tlače 43, 71 a 41. Súčasťou týchto návrhov sú aj návrhy uznesení Národnej rady. Dávam teraz slovo podpredsedovi vlády, ministrovi spravodlivosti Danielovi Lipšicovi a prosím ho, aby návrhy vlády odôvodnil. Nech sa páči, pán minister, pán podpredseda.
Danko, Andrej, predseda NR SR (2018-11-29):
Vážené panie poslankyne, vážení páni poslanci, poprosím ešte raz o kľud v rokovacej sále. Na základe rozhodnutia Národnej rady o skrátenom legislatívnom konaní pristúpime k prvému čítaniu o vládnom návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Vládny návrh zákona je uverejnený ako tlač 1241, návrh na jeho pridelenie na prerokovanie výborom je v rozhodnutí 1294. Prosím ministra práce, sociálnych vecí a rodiny Slovenskej republiky Jána Richtera, aby vládny návrh zákona uviedol.
Jurinová, Erika, podpredsedníčka NR SR (2014-03-28):
Vážený pán predsedajúci, vážená pani kolegyňa, kolegovia, dovoľte mi, aby som podľa § 73 ods. 1 zákona Národnej rady Slovenskej republiky o rokovacom poriadku vystúpila k návrhu poslancov Národnej rady Ivana Štefanca, Moniky Gibalovej a Józsefa Nagya na vydanie zákona, ktorým sa mení zákon č. 461/2003 Z. z. o sociálnom poistení v znení neskorších predpisov (tlač 905), ako spravodajca určený Výborom Národnej rady Slovenskej republiky pre sociálne veci uznesením č. 101 z 18. marca 2014 a podala spravodajskú informáciu k návrhu zákona. Predseda Národnej rady Slovenskej republiky rozhodnutím č. 914 z 3. marca 2014 navrhol prideliť návrh zákona na jeho prerokovanie výborom a navrhol gestorský výbor vrátane lehôt na jeho prerokovanie. Súčasne predseda Národnej rady Slovenskej republiky konštatoval, že návrh zákona spĺňa všetky ustanovené náležitosti podľa rokovacieho poriadku Národnej rady Slovenskej republiky a podľa legislatívnych pravidiel na jeho prerokovanie. Návrh zákona odôvodnil navrhovateľ. S ohľadom na oprávnenia, ktoré pre mňa ako spravodajkyňu výboru vyplývajú, odporúčam, aby sa Národná rada po všeobecnej rozprave o podstate návrhu zákona uzniesla na tom, že podľa § 73 ods. 3 písm. c) rokovacieho poriadku prerokuje predmetný návrh zákona v druhom čítaní. V súlade s § 74 ods. 1 zákona Národnej rady Slovenskej republiky o rokovacom poriadku a citovaným návrhom predsedu Národnej rady odporúčam Národnej rade Slovenskej republiky prideliť návrh zákona v druhom čítaní na prerokovanie: Ústavnoprávnemu výboru Národnej rady a Výboru Národnej rady Slovenskej republiky pre sociálne veci. Za gestorský výbor navrhujem Výbor Národnej rady Slovenskej republiky pre sociálne veci, pričom odporúčam, aby výbory, ktorým bol návrh zákona pridelený, ho prerokovali v termíne do 30 dní a v gestorskom výbore do 32 dní od prerokovania návrhu zákona. Pán predsedajúci, ďakujem, skončila som svoju spravodajskú informáciu, otvorte, prosím, rozpravu.
Drábiková, Lucia, poslankyňa NR SR (2022-11-08):
Vážený pán predsedajúci, vážené pani poslankyne, vážení páni poslanci, dovoľte mi predložiť spoločnú správu výborov Národnej rady Slovenskej republiky o prerokovaní návrhu poslankyne Národnej rady Slovenskej republiky Jany Žitňanskej na vydanie zákona, ktorým sa mení zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia v znení neskorších predpisov (tlač 1146). Národná rada Slovenskej republiky uznesením č. 1592 z 21. septembra 2022 pridelila predmetný návrh zákona na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre sociálne veci. Určila zároveň Výbor Národnej rady Slovenskej republiky pre sociálne veci ako gestorský výbor a lehoty na prerokovanie predmetného návrhu zákona v druhom čítaní vo výboroch. Predmetný návrh zákona (tlač 1146) prerokovali a odporučili Národnej rade Slovenskej republiky schváliť všetky určené výbory. Z uznesení výborov Národnej rady Slovenskej republiky uvedených v III. bode spoločnej správy vyplývajú tri pozmeňujúce a doplňujúce návrhy. Gestorský výbor odporúča návrh zákona v znení schválených pozmeňujúcich a doplňujúcich návrhov schváliť. Gestorský výbor odporúča hlasovať o návrhoch 1 až 3 v IV. časti tejto spoločnej správy spoločne so stanoviskom gestorského výboru schváliť. Spoločná správa výborov Národnej rady Slovenskej republiky o prerokovaní návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci č. 232 z 18. októbra 2022. Týmto uznesením ma výbor zároveň poveril, aby som na schôdzi Národnej rady Slovenskej republiky pri rokovaní o predmetnom návrhu zákona informovala o výsledku rokovania výborov a predkladala návrhy v zmysle príslušných ustanovení zákona o rokovacom poriadku Národnej rady. Pán predsedajúci, otvorte, prosím, rozpravu.
J. Richter, poslanec: (2008-07-03):
Ja by som tiež rád poďakoval za spoluprácu a komunikáciu všetkým tým, ktorí sa podieľali na pripomienkovaní tohto návrhu zákona, osobitne by som chcel vyzdvihnúť hospodársky výbor pána Kondróta, pána Pelegriniho, pretože myslím, že sa veľa vecí hlavne zo zamestnaneckými združeniami, odborníkmi, zväzmi, dopravákmi dokázalo vydiskutovať v tej odbornej, veľmi pragmatickej rovine v tej predchádzajúcej časti a na čom sme sa dohodli, to sa tu dostalo, snáď mimo niektorých vecí, ktoré sa týkajú tej autobusovej dopravy, ktoré sa opätovne objavili cez poslanecké návrhy na pléne. K pánovi Padovi, padla tam aj takáto poznámočka, že tie pozmeňováky, ktoré som dával do toho branno-bezpečnostného výboru, mohli byť spoločné. Pán poslanec, nemal som záujem si na tom robiť ani ďalšiu kariéru, ani vykrádať politické kurníky. Jednoducho priebežne, ako sa veci zhromažďovali, boli konzultované s navrhovateľom a ja som ich do toho postupne zapracovával. Pre mňa bolo veľmi veľké pozitívum to, že na tom branno-bezpečnostnom výbore tie pozmeňováky našli všeobecnú podporu. Čo sa týka rozpravy ako takej, pán minister zaujal stanovisko. Sčasti sa tu objavili tie isté veci, ktoré neprešli vo výboroch alebo v tých predchádzajúcich častiach. Pokladám to za zbytočné a je celkom logické, že keď nenašli podporu tam, že asi ťažko nájdu podporu aj tu. Každopádne otázka obecnej polície, ktorá bola opätovne pootvorená, bola istým spôsobom vysvetlená v tom prvom čítaní. Takže toľko z mojej strany. Chcem v maximálnej miere za ten, by som povedal, väčšinovo vecný obsah tej diskusie aj tu na plenárnom zasadnutí veľmi pekne poďakovať ako koalícii, tak aj opozícii. A chcel by som požiadať, aby sme o tomto návrhu zákona hlasovali o 17.00 hodine, nejakých 20 minút budeme potrebovať predsa si tie veci... (Reakcia ministra.) O 17.00 hodine poprosím.
Paška, Pavol, predseda NR SR (2013-09-17):
Faktické poznámky: pán poslanec Mikloš, Sulík, Vašečka, Hlina, Štefanec, Bugár, Chren. Šestnásť pánov poslancov s faktickou poznámkou. Pán poslanec Brocka. (Skandovaný pokrik z balkóna: „Hanba, hanba, hanba...“ ) (Pokračovanie kriku z balkóna.) Poprosím... Poprosím... (Pokračovanie kriku z balkóna.) Poprosím ochranu, aby urobila poriadok na balkóne. Prestaňte, správajte sa slušne, lebo vás nechám vyviesť. (Pretrvávanie kriku z balkóna.) Pán poslanec Brocka, faktická poznámka. Poprosím... (Neutíchajúci krik z balkóna.) Poprosím ochranu, aby urobila poriadok na balkóne. (Pretrvávanie kriku z balkóna.) Vážení hostia, ja vás poprosím, môžte sledovať rokovanie Národnej rady, ale budete dodržiavať pravidlá. (Krik z balkóna jedného z návštevníkov.) Poprosím vás o kľud na balkóne, lebo vás nechám vyviesť. Pán poslanec Brocka. (Opäť veľký krik z balkóna.) Poprosím technikov, pánovi Brockovi dajte čas, lebo... (Krik z balkóna jedného z návštevníkov.) Poprosím, dajte čas pánovi Brockovi. (Pokračovanie kriku z balkóna jedného z návštevníkov.) Poprosím ochranu. Vyhlasujem prestávku. Poprosím, aby bol vyprázdnený balkón. (Prestávka.) (Po prestávke.)
Blaha, Ľuboš, poslanec NR SR (2014-11-09):
Ďakujem pekne. Pán Kaník, ja som už videl všeličo, ale toto je úplný výsmech, že o klientelizme hovorí pán Kaník, ktorý v roku 2005 musel opustiť ministerský post kvôli klientelizmu, lebo jeho brat dostal, myslím, že štrukturálne fondy využíval na SKI CENTRUM – Banská Štiavnica brat Norbert, 22 mil. korún mal dostať, 22 mil. korún. Pán Kaník, vy ste museli kvôli klientelizmu opustiť ministerský post. Vy dneska chcete čo hovoriť o klientelizme? Vy nemáte žiadne morálne právo! To už naozaj, to sa divím opozícii, že ste tam poslali Kaníka. No Kaník je ten najhorší príklad! (Potlesk.) To, to je učebnicový príklad klientelizmu. A keď tento pán hovorí o liberálnej demokracii a o definíciách? Mimochodom, ja neviem, či je vôbec ekonóm, ale politológ určite nie. A ako definujete liberálnu demokraciu? Ak vylučujete z liberálnej demokracie väčšinový princíp, tak potom liberálnou demokraciou nie je ani Spojené kráľovstvo Veľkej Británie a Severného Írska, ani Spojené štáty americké nie sú vlastne demokraciou podľa vašich predstáv, lebo tam je takisto väčšinový princíp, ďaleko väčšinovejší, než je u nás. Pán kolega, vy to máte úplne popletené. A keď hovoríte o oligarchii. Viete, čo je oligarchia? Oligarchia je vláda bohatých. Kto viac pomohol najbohatším ľuďom na Slovensku, ako práve vaša vláda Mikuláša Dzurindu? Kto viac? (Potlesk.) Rovná daň. Kto viacej ušetril na rovnej dani, ako multimilionári, ako oligarchovia? Kto? Predtým platili cez 30 %, vďaka vašim reformám 19 percent. Kto viac ušetril? Celé milióny ste im pomohli ušetriť. Kto, komu viacej pomohol Zákonník práce, ktorý bol nastavený vďaka vám v prospech veľkopodnikateľov? Komu viacej pomohla deregulácia, ktorú ste zaviedli na finančné špekulácie finančných skupín a oligarchov? Vy ste boli vláda pre oligarchiu, pán Kaník, vaša vláda! Nie nadarmo vám hovorili „sociálny netvor“, pretože vy ste slúžili oligarchom. A posledná vec, keď hovoríte o tých ruských agentoch, mám vám ja hovoriť, že ste agent pravého sektora? Mimochodom váš vzťah ku Kotlebovi by tomu asi veľa napovedal. Ďakujem. (Potlesk.)
Krátky, Rastislav, poslanec NR SR (2023-12-19):
Ďakujem ti, že si postihol veľmi praktickým vyobrazením v podstate kľúčové problémy v športe. Ja skúsim tak rámcovo ešte doplniť a potom povedať niektoré riešenia, ktoré by som čakal, že by sme mohli mať na stole namiesto toho, aby sme zakladali nové ministerstvo. Čo je taký problém základný, ktorý som ja identifikoval pri tejto téme, keď som sa tomu pozrel pod kapotu, je, že nám tá členská základňa pri športovcoch nerastie alebo resp. tam je nulový prírastok. Čiže proste ľudia nešportujú čím ďalej, tým viac, ale stagnujú, stagnuje to. Ďalší problém je, že športové úspechy tým pádom nám nestúpajú, ale v podstate tiež nám to stagnuje. Máme rovnaké, rovnaký počet športových úspechov a to som sa pozrel na dáta medzi rokmi 2014 až ´20. Problémom nie sú peniaze. Medzi týmito rokmi 180-percentný nárast zdrojov do športu. Čiže kde sú tie problémy? Problémy sú napríklad v tom, tam apelujem aj na poslancov koalície, ktorí by mohli schváliť športový zákon, máte ho pripravený v šuflíku na ministerstve, ktorý hneď rieši niekoľko problémov. Jedna vec, taká najznámejšia, je tá športová infraštruktúra, investičný dlh, ktorý nám v športe nastal, ale sú tu mnohé iné veci, ktoré by sa dali riešiť, hej? Okrem toho, že by bolo treba teda budovať národnú infraštruktúru, tak by bolo dobré zamyslieť sa nad sponzoringom, že či ho možnože aj neuznať ako daňový výdavok. Ja viem, sme v období, kedy treba konsolidovať, ale máme to do budúcna. Tiež chcem podčiarknuť, jedno z veľmi dobrých riešení je tzv. krúžkovné alebo nejaké pohybové preukazy. My sme s týmto prišli v minulosti, nedotiahli sme to, ale je to dobrá cesta, ktorou treba pokračovať. V skutočnosti to, čo treba, nie je nový aparát, nová halda úradníkov, ktorá bude analyzovať to, čo už vieme, ale treba dobré služby, ľuďom dať peniaze, nech si vyberú kvalitného trénera, ten ich trénuje. Treba prefinancovať kluby, dať im, diverzifik... (Prerušenie vystúpenia časomerom.)
Baška, Jaroslav, poslanec NR SR (2012-07-24):
Ďakujem za slovo, pán predseda. Vážené kolegyne, kolegovia, dovoľte aj mne vyjadriť sa k vládnemu návrhu zákona, ktorým sa dopĺňa zákon o Vojenskom spravodajstve. Ja si myslím, že je to dobrý návrh zákona, a moji predrečníci, ktorí tu vystúpili z opozície, hovorili o konkrétnych veciach. Áno, je to technická novela, technická novela zákona, ktorá vlastne zlučuje dve vojenské spravodajské služby, kontrarozviedku a rozviedku pod jedno vedenie Vojenského spravodajstva. Mohli sme nenavrhnúť alebo vláda nemusela navrhnúť tento zákon a mohlo to byť riešené komplexne v tom jednom zákone o spravodajských službách. Ale myslím si, že tento postup, ktorý je teraz volený, je oveľa lepší. A toto je vlastne prvým krokom k zmenám, ktoré budú nielen vo Vojenskom spravodajstve, ale aj v Slovenskej informačnej službe. Toto je prvý krok, vlastne technické riešenie, ktoré mení to, že Vojenské spravodajstvo bude pod jedným vedením od 1. januára. A zároveň sa pripravuje, ako tu už bolo viackrát spomínané, zákon o spravodajských službách, moderný, nový zákon, ktorý reflektuje na všetky tie zmeny, na nové hrozby, ktoré sú vo svete aj tu na Slovensku, na ktoré by mala spravodajská komunita reagovať. Možno spomeniem len jednu vec. Možno aj v tom novom zákone, ktorý sa pripravuje, možno zaviesť aj takú jednu časť, ktorá sa týka aj tzv. whistle blowingu. Keď je napríklad problém alebo sú nejaké nekalé veci v spravodajských službách, možno zadefinovať, akým spôsobom by sa mali tieto informácie dostať na verejnosť, a nie nejakým spôsobom sa len odvolávať, ako to bolo doteraz, na únik utajovaných skutočností, ale nejakým spôsobom riešiť aj toto. Možno to bude jedna zo zaujímavých vecí, ktorú by možno mal nejakým spôsobom riešiť nový zákon o spravodajských službách. Určite vám garantujeme, že ten nový zákon príde, je to aj v programovom vyhlásení vlády a bude komplexne riešená celá spravodajská komunita v Slovenskej republike. Je do pléna predložená ešte jedna novela zákona. Tá sa týka vlastne zákona o ochrane pred odposluchmi, ktorú predkladajú naši opoziční kolegovia. Chcem povedať, že keď sa bude prijímať nový zákon o spravodajských službách, kde budú teda zadefinované aj tie nové veci, ktoré musia spravodajské služby plniť, tak určite bude riešená v tomto zákone aj ich kontrola a navyše budeme riešiť aj nové metódy, nové postupy pri kontrole pred nezákonnými odposluchmi. Ja si myslím, že teda celý ten proces legislatívny, ktorý tu je takto nastavený do viacerých krokov, je veľmi dobrý a začína sa vlastne touto technickou novelou spájania vojenskej rozviedky a vojenskej kontrarozviedky. Bude nasledovať nový zákon o spravodajských službách. A paralelne s týmto novým zákonom, čiže keďže tam budú aj určite nejaké nové kompetencie, bude aj nová ochrana pred odpočúvaním, nové spôsoby ochrany pred odpočúvaním a aj nové kompetencie a, samozrejme, aj kontrola týchto spravodajských služieb, či už je to Slovenská informačná služba alebo zlúčené Vojenské spravodajstvo. Toľko z mojej strany. Ďakujem veľmi pekne, pán predsedajúci.
Glváč, Martin, podpredseda NR SR (2019-03-27):
Žiada si zaujať stanovisko spravodajca? Nie. Prerušujem rokovanie o tomto bode programu. Budeme pokračovať druhým čítaním o návrhu poslancov Národnej rady Slovenskej republiky Irén Sárközy a Petra Antala na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov . Návrh zákona má tlač 1238. Spoločná správa výborov má tlač 1238a. Dávam slovo poslankyni Irén Sárközy, aby návrh zákona odôvodnila. Nech sa páči.
Kollár, Miroslav, poslanec NR SR (2021-05-10):
Pán poslanec Schlosár, vy ste sa tam pýtali a vymenovávali ste všetky dôvody, pre ktoré by vlastne sme nemali podporiť pani ministerku Kolíkovú, a položili ste jej otázku, že či vlastne sme hrdí na to, že ju môžme podporiť alebo že ju za toto podporíme. No ja okrem iného aj za tú podporu tých mimovládnych organizácií, ktoré robia užitočné veci, ju podporím. Ja vás tak sledujem, vy máte taký že ťažký život, lebo vy sa stále niečoho bojíte. Bojíte sa migrantov, bojíte sa neviem čoho. V živote by ma nenapadlo, že budem mať raz ambíciu urobiť radosť poslancovi od Kotlebu, ale, ale pre vás urobím výnimku. Ja väčšinou veľmi neriešim teda ráno, že čo si oblečiem, tak maximálne vyberem farbu košele, ale vám teda zajtra urobím špeciálnu radosť. Ja som minulý rok ako súkromná osoba, ako donor podporil takú výstavu „Loading: love“ o minulosti teplej komunity a ako dar za túto podporu som si zvolil tričko Teplá vlna. Takže aby som vám urobil radosť, tak zajtra si ho do práce oblečiem.
Petrák, Ľubomír, poslanec NR SR (2014-11-10):
Vážený pán predseda, vy ste pomenovali veci vo svojom vystúpení vcelku jasne a chcem dodať ešte niekoľko faktov. Je pravdou, že v tejto kauze je vaše meno zneužívané v súvislosti s komunálnymi voľbami. Včera sme v priamom prenose pri predvolebnej kampani v Košiciach videli, že sa spájajú všetky strany proti kandidátovi SMER-u Richardovi Rašimu a voľby v Košiciach nechcú, aby boli komunálnymi voľbami, ale chcú, aby boli referendom o Paškovi. Myslím si, že toto je pravá podstata toho, čo chcú, a potrebovali niekoho, aby tieto komunálne voľby zneužili. Ja chcem povedať ešte niekoľko, niekoľko vecí, ktoré mi zaváňajú takým manuálom, ktorý v niektorých susedných krajinách prebehol v uplynulých rokoch a niekde aj v uplynulých mesiacoch. Vláda jednej strany a analógia s ´89., ktorú treba povaliť. V tejto súvislosti sa núkajú iba dve mená čelných predstaviteľov: Robert Fico a Pavol Paška. Manuál, ktorý sa dá, alebo bol aplikovaný v iných krajinách a prečo ho možno neaplikovať pri 25. výročí Nežnej revolúcie na Slovensku? Ja si myslím, že opozícia v tomto prípade zachádza príliš, príliš ďaleko. A ak by sa mala niekde pozrieť, tak by sa mala pozrieť na kultivované oslavy pádu Berlínskeho múra v Nemeckej republike a odtiaľto si brať príklad, a nie od vylievania vedier špiny na predstaviteľov súčasnej vlády.
M. Číž, podpredseda NR SR: (2008-10-30):
Teraz dávam slovo spoločnej spravodajkyni z výboru pre pôdohospodárstvo, životné prostredie a ochranu prírody pani poslankyni Magde Košútovej a žiadam ju, aby informovala Národnú radu o výsledku rokovania výborov o tomto návrhu zákona a aby odôvodnila stanoviská a návrhy gestorského výboru. Máte slovo, pani poslankyňa.
Jarjabek, Dušan, poslanec NR SR (2010-12-15):
Ďakujem pekne za diskusné príspevky. Pán poslanec Krnáč, pán prezident nevrátil návrh zákona, pretože sa mu páčil. Pán poslanec Viskupič, podobné argumenty som počul vtedy, keď sa chcela predávať novostavba budovy Slovenského národného divadla, no a som presvedčený, že keby bolo toto zoskupenie súčasné, ktoré existuje, tak by tá novostavba Slovenského národného divadla bola už dávno predaná. Bolo by to jednoducho výhodné pre vás a mali by ste všetky argumenty preto, aby ste zdôvodnili, že sa to inak nedá. Dalo sa, hej. Pán poslanec Galbavý, no vy ma skutočne ničím neprekvapujete, lebo vám je to jednoducho jedno. A ešte pôjdem ďalej, vám je všetko jedno. No a, pani poslankyňa Kiššová, no naozaj sa tu stretneme o rok. A budeme si tu hovoriť, čo sa podarilo a čo sa nepodarilo. A ja žiadne z tých slov nezoberiem späť a ja budem strašne rád, keď mi dokážete, že nemal som pravdu a funguje tá televízia skvele, funguje ten rozhlas skvele, ale vy o rok poviete, že je to začiatok reformy a tie ďalšie reformné kroky prídu a takto budete o tej reforme hovoriť desať rokov, kým to úplne zlikvidujete celé. A to je podstatné a to je najpodstatnejšie z tej vašej reformy, že tá reforma nemá koniec. Ona začiatok má, začiatok je deštrukcia, ale koniec žiadny nevidíte ani vy, preto, lebo o ňom nehovoríte, neviete hovoriť inak ako o začiatku reformy. Povedzte mi, čo je na jej konci. (Potlesk.)
Hrušovský, Pavol, predseda NR SR (2011-12-13):
Pán poslanec Blanár.
Glváč, Martin, podpredseda NR SR (2016-10-27):
Pán poslanec Osuský.
Paška Pavol, predseda NR SR (2012-09-19):
Hlasujeme o návrhu nepokračovať v rokovaní. (Hlasovanie.) 141 prítomných, 62 za, 78 proti, 1 sa zdržal. Tento návrh sme neschválili.
Sulík, Richard, predseda NR SR (2011-10-11):
Pani poslankyňa Dubovcová ako ďalší rečník v poradí. Nech sa páči.
Hrušovský, Pavol, podpredseda NR SR (2011-03-22):
Pán poslanec Beblavý je ďalším poslancom prihláseným písomne do rozpravy k prerokovávanému vládnemu návrhu zákona o prokuratúre. Nech sa páči, pán poslanec, máte slovo.
Hort, Milan, podpredseda NR SR (2011-02-03):
Ďakujem. Nech sa páči, pán minister, môžete odpovedať.
Sulík, Richard, predseda NR SR (2010-12-14):
Prosím, hlasujte teraz. (Hlasovanie.) Prítomných 145 poslancov, hlasovalo za 81, proti nikto, zdržalo sa 63, nehlasoval 1. Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Ďakujem.
Grendel, Gábor, podpredseda NR SR (2020-04-24):
Ďalší v rozprave vystúpi pán poslanec Gyimesi.
Grendel, Gábor, poslanec NR SR (2024-01-18):
Ďakujem pekne za slovo. Pán poslanec Krátky, aj mňa pobavilo vyjadrenie dekana právnickej fakulty Univerzity Komenského a predsedu štátnej volebnej komisie za stranu HLAS pána Burdu, ktorý je ochotný diskutovať so svojimi študentami o zrušení špeciálnej prokuratúry až po tom, čo bude špeciálna prokuratúra zrušená. To je akoby minister Susko povedal, že bude k zrušeniu špeciálnej prokuratúry medzirezortné pripomienkové konanie, ale až po tom, čo bude špeciálna prokuratúra zrušená. Lenže po zrušení špeciálnej prokuratúry už bude, pán dekan, taká diskusia, ako sa hovorí, na dve veci. Teraz to treba vysvetliť. Teraz to treba vyargumentovať. Teraz to treba obhájiť. Teraz treba verejnosti vysvetliť, čo je dobré na tom, že za okrádanie ľudu, ľudí budú súdy udeľovať už len symbolické tresty. Ešte jedna poznámka k tomu patrónovi skorumpovaných politikov. Je to očividne slepý patrón. Je to očividne slepý patrón, lebo nevidí, čo spôsobí, a možno by to chcelo už trošku silnejšie dioptrie alebo aspoň žalúdok. (Potlesk.)
Blanár, Juraj, podpredseda NR SR (2022-06-14):
Ďakujem, pán spravodajca. Otváram rozpravu, vážené panie poslankyne. Písomná prihláška nie je žiadna. Dávam možnosť prihlásiť sa ústne do rozpravy. Pán spravodajca Viskupič ako jediný. Uzatváram možnosť prihlásiť sa do rozpravy. Nech sa páči, pán spravodajca, máte slovo.
Kavecká, Monika, poslankyňa NR SR (2022-09-21):
Ďakujem veľmi pekne za slovo. Vážený pán predsedajúci, vážené pani poslankyne, vážení páni poslanci, v súlade s § 73 ods. 1 zákona o rokovacom poriadku som bola určená Výborom Národnej rady pre zdravotníctvo za spravodajkyňu k návrhu uvedeného zákona, tlač 1112. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre sociálne veci, Výbor Národnej rady Slovenskej republiky pre ľudské práva a národnostné menšiny a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby výbory prerokovali predmetný návrh zákona v druhom čítaní do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predsedajúci, otvorte všeobecnú rozpravu.
Kažimír, Peter, podpredseda vlády a minister financií SR (2014-09-17):
Ďakujem veľmi pekne za slovo. Dovoľte mi, aby som túto zaujímavú tému vám predniesol v čo najkratšom čase, aby ste sa mohli venovať ďalším veciam. Zmluva tvorí rámec zabezpečujúci vyššiu transparentnosť transakcií, ktoré sa uskutočňujú v medzinárodnom kontexte a podporuje medzinárodnú spoluprácu v daňových záležitostiach prostredníctvom výmeny informácií. Zmluva nevyžaduje zmeny v právnom poriadku Slovenskej republiky, takže nie je potrebné meniť ani rušiť žiadne právne predpisy a nedotýka sa záväzkov vyplývajúcich z iných medzinárodných zmlúv, ktorými je Slovenská republika viazaná. Ide o zmluvu prezidentskú. Priamo ukladá práva a povinnosti fyzických a právnických osôb a je medzinárodnou zmluvou hospodárskej povahy podľa našej ústavy. Na vykonanie zmluvy o výmene informácií nie je potrebný zákon a má prednosť pred inými zákonmi. Ide v podstate voľnou rečou o zmluvu o výmene daňových informácií. Ostrov Guernsey je pre vašu geografickú orientáciu v Lamanšskom prieplave vedľa známeho Isle of Man. Ide v podstate o offshoreový ostrovček. Z tohto pohľadu máme radosť, že máme do zbierky ďalšiu jurisdikciu, s ktorou v podstate budeme mať intenzívnu výmenu daňových informácií v prípade, že by náš daňovník chcel využiť služby tohto ostrova. Ďakujem veľmi pekne.
R. Fico, predseda vlády SR: (2009-12-03):
Dovoľte mi preto, aby som v absolútnom pokoji a v pohode reagoval na rôzne vystúpenia, o ktorých ma informoval môj tlačový odbor, ako ma aj informovali ďalší poslanci Národnej rady Slovenskej republiky. Pokiaľ ide o Slovenský pozemkový fond, pokúsim sa byť... Pán poslanec Mikloško, ja by som vám odporúčal, aby ste tu zostali, budem mať veľmi zaujímavú informáciu, ktorá sa týka KDH, aj vás osobitne, aj vás osobitne. (Hlasy z pléna.) Pán poslanec, ja vám sľubujem, že po tomto vystúpení pôjdem za vami a si to s vami osobne prejdem, nemám s tým žiadny problém. Môžem si aj s vašou mimoriadne dôležitou politickou stranou sadnúť (reakcie z pléna) a môžeme si to celé prerokovať. (Potlesk.) Ja som naozaj pripravený, nemám s tým žiadny problém. Som v pozícii predsedu vlády Slovenskej republiky a rešpektujem pravidlá, ktorá sú nastavené. Zostaňte tu, pán poslanec, prosím vás, týka sa to roku 2004, je to veľmi dôležité a budem veľmi rád, ak budem môcť s vami si tieto veci prejsť a porozprávať sa s vami o tom. (Reakcie z pléna.) Dovoľte mi teraz, aby som, nech sa páči, pán poslanec. (Vystúpenie prerušené predsedom NR SR kvôli ruchu v pléne.)
T. Cabaj, podpredseda NR SR: (2010-02-10):
Otváram všeobecnú rozpravu. Konštatujem, že písomne sa do rozpravy nikto neprihlásil. Panie poslankyne, poslanci, kto má  záujem do rozpravy sa prihlásiť ústne? Nikto sa nehlási. Registrujem, že do rozpravy sa hlási pán spravodajca. Nech sa páči, pán poslanec, máte slovo ako jediný prihlásený do rozpravy.
Poliačik, Martin, poslanec NR SR (2016-04-26):
Ďakujem veľmi pekne. Som rád, že tá, ten úvod témy k migrantom bol triezvy, to znamená, že sa naozaj pozeráme na ľudí, ktorí utekajú pred obrovskými problémami, mnohí z nich pred vojnou museli opustiť svoje domovy. A treba povedať, že tú minulú sezónu v zásade v Európe zachránili dobrovoľníci. Dobrovoľníci boli jediní ľudia, ktorí naozaj venovali svoj čas a svoju prácu tomu, aby sa predišlo obrovskej humanitárnej katastrofe. Boli sme svedkami absurdných situácií, keď študenti a študentky bránili vlastnými telami tomu, aby ľudia útočili medzi sebou, na seba stiahnutí v malých priestoroch v stovkách. Absurdné situácie, keď na poliach na Balkáne rodili migrantky len za pomoci miestnych dobrovoľníkov, lebo tam neboli ľudia, ktorí by im mohli pomôcť. A toto všetko, dúfam, už preberú na seba jednotlivé štáty po tých migračných trasách a Európa sa zobudí do toho, že ak máme garantovať základné ľudské práva každému, tak to musí byť každý bez výnimky. Samozrejme, treba zaviesť poriadok. Nemôžme, nemôžme existovať v stave, kedy nevieme, kto sa tu pohybuje, ľudia nie sú registrovaní, nepoznáme ich identitu, to všetko treba riešiť. Ale zároveň by sa nám nemalo stať, že nám tu budú ľudia ako dobrovoľníci v tej minulej sezóne zachraňovať Európu pred humanitárnou katastrofou obrovských rozmerov.
Osuský, Peter, poslanec NR SR (2010-10-13):
Ďakujem, pán predsedajúci. Pán poslanec Čaplovič, v takomto dramatickom úvode ste vymaľovali hrôzostrašné riziká, ktoré hrozia. Vymaľovali ste, samozrejme, aj páchateľa, teda toho, s kým je spojené podľa vašej strany všetko zlo, ktoré sa tu stalo, i keď nepochybne existujú fakty, ktoré svedčia o tom, že s jeho menom je spojené veľmi veľa pozitívneho, ktoré touto krajinou pohlo lepším smerom, ako bol váš Smer. Ale hlavne po tom, keď idete bod za bodom, tak prichádzate k záveru, že vlastne to nie je taká hrôza – teda v prvom slede nie, v druhom slede nie, v treťom slede, neviem, neviem. Ale záver je zase hrozný a nemôžem ho podporiť. Ja som osem rokov vo vedení najväčšej a najstaršej slovenskej univerzity. A Univerzita Komenského sa výrazne postavila proti možnosti narábania s nehnuteľným majetkom univerzít vkladaním do, povedané ľudovo, rôznych holportov. Ale treba povedať, že tento návrh sa objavil v minulom volebnom období, keď bol Ivan Mikloš opozičný poslanec. Univerzita ho odmietla. Vy tým, čo hovoríte, vyslovujete v podstate bianko nedôveru akademickému senátu, vedeniu univerzity a jej správnej rade, lebo to sú štruktúry, cez ktoré musí prejsť súhlas k čomukoľvek i k predaju štyroch štvorcových metrov na cípe ulice, ktorý je zatrávnený za akýmkoľvek účelom. I to všetko schvaľuje vedenie univerzity, senát, správna rada. Vy hovoríte, že zavoláte reprezentantov univerzít. No ja som presvedčený, že budú zodpovednými hospodármi a nič z tých hororových vízií... (Prerušenie vystúpenia časomerom.)
M. Číž, podpredseda NR SR: (2009-04-21):
Máte slovo, pán poslanec.
Laššáková, Jana, podpredsedníčka NR SR (2013-09-10):
Pán poslanec Mikloško. Poprosím vás, zapnite pána poslanca Mikloška.
Poliačik, Martin, poslanec NR SR (2015-09-30):
Pani podpredsedníčka, dávam procedurálny návrh, aby sa o 11.00 hodine hlasovalo, tak ako je dobrým zvykom. V tejto chvíli máme deväť bodov na hlasovanie. Ja som včera upozorňoval na to, že odôvodnenie, ktoré pán predseda dal, nesúvisí s realitou, pretože celkom určite budú body na hlasovanie. Nemáme iný dôvod zo strany vedenia parlamentu udaný pre nehlasovanie o jedenástej. Ak je iný dôvod to, že tu chýba niekto z vedenia alebo že poslanci SMER-u sú niekde, že sa ho nemôžu zúčastniť, tak, prosím, to oznámte, ale odôvodnenie pre zrušenie hlasovania už neplatí, preto navrhujem, aby sme o jedenástej hlasovali. Ďakujem. (Potlesk.)
Bugár, Béla, podpredseda NR SR (2017-09-13):
Pán poslanec, á, pán podpredseda Glváč, nech sa páči.
Jurinová, Erika, poslankyňa NR SR (2016-10-14):
Ďakujem pekne kolegyni za vyčíslenie všetkých hodnôt, ktoré súvisia s hazardom. Aj ja som vo svojom vystúpení spomínala, koľko má vlastne príjem štát do svojej pokladnice z hazardu. A veľmi sa mi páčilo, ako ste, pani kolegyňa, povedali, že vlastne niekoľkonásobne však tie straty, ktoré spoločnosti po hazardných hrách zostávajú, sú určite prevyšujúce, vy ste dali číslo, že niekoľkokrát prevyšujúce práve príjmy do štátneho rozpočtu. A práve v tomto alebo na toto väčšina kolegov poukazuje. Jedna vec je, že ak pán minister sa snaží, ja neviem, zlegalizovať on-line gambling, alebo teda zlegalizovať, ošetriť, regulovať on-line gambling, tam myslím, že nikto z poslancov nepovedal žiadnu výčitku. Ale obraciam sa na reguláciu hazardu, ktorý je reálny, ktorý vidíme v mestách, a tam sa nám zdá, že práve ministerstvo si nerobí správne tú domácu úlohu, ktorú by malo. Naozaj tým, akým spôsobom je predstavená novela a ako tá novela robí, nebude dochádzať k regulácii hazardu v zmysle znížení miery nešťastia ľudí, ale že to, ak nie to isté, tak to bude možno ešte horšie po prijatí novely.
Ďuriš Nicholsonová, Lucia, podpredsedníčka NR SR (2017-02-09):
Veľmi pekne ďakujem za všetky faktické poznámky. Reagovať budem iba na svoju obľúbenkyňu pani Vaľovú. Pani Vaľová, my sme boli vo vláde jeden a pol roka, vy ste tam desať rokov. Ako chápete aj vy nejaký rozdiel. Jeden a pol roka a desať rokov. A druhá vec. Vy ste začali reakciu na mňa takou vetou v štýle, že toto bol typický prejav človeka, ktorý nenávidí, a neviem, také to typické pre vás. Ja vám to poviem takto. Môj prejav bol typický prejav človeka, nie primáta, ktorý nevidí rozdiel medzi znásilnením dieťaťa a sexom na rozlúčku so štrnásťročnou.
M. Číž, podpredseda NR SR: (2007-09-20):
Pýtam sa teraz, či sa chce k vystúpeniam poslancov, či písomne prihlásených alebo ústne, vyjadriť niektorý člen vlády. Keď nie, vyhlasujem rozpravu za skončenú. Prerušujem rokovanie, pardon... (Hlasy z pléna.) Nevidel som, procedurálny návrh. Prosím, pána Lipšica zapnite.
Pčolinský, Peter, poslanec NR SR (2019-06-26):
Ďakujem. Boris, ja keď som si premietol teraz v hlave počas tvojho vystúpenia, čo všetko sme stvárali ako dvanásť-, trinásť-, štrnásť-, pätnásťroční aj v súvislosti s alkoholom, tak sa desím toho, že čo robia naše deti. Väčšina z vás v tejto sále, síce je nás tu desať dokopy, ale máme deti. A všetci chceme chrániť tie naše deti a musíme si uvedomiť, že alkohol je najrozšírenejšia droga na svete, návyková látka a má najviac, má na svedomí najviac úmrtí vo svete. Alkohol je číslo 1, čo sa týka, čo sa týka návykových látok, číslo 1 vo svete s najvyšším počtom úmrtí. Vieme veľmi dobre, ako vyzerajú rodiny, kde sú alkoholici, a naozaj my dnes tolerujeme to, že z našich detí sa stávajú alkoholici. Veď nie je normálne, keď ja prídem niekde do nákupného centra a tam sedia pätnásť-, šestnásťročné deti, vyložené nohy, cigareta v ústach a drinky v ruke. V poriadku to nie je. Lenže my sme si na to zvykli, spoločnosť si na to zvykla. V spoločnosti je normálne, že prídete niekde na návštevu, tak hneď sa vyťahuje fľaša a ulejú vám. A ešte núkajú aj deti, však už má pätnásť, alebo už má šestnásť, už má sedemnásť. My to robíme sami. Ale my v tomto pléne by sme mali byť natoľko zodpovední a mali by sme chrániť naše deti od toho, aby mali ten alkohol dostupný. A všetci veľmi dobre viete, že ten alkohol dnes nie je problém kúpiť aj pre dvanásť-, trinásťročné deti. Pred pár mesiacmi ja som registroval taký prípad, myslím, že to bolo niekde v Poprade, že dvanásťročné dievča sa tak spilo, že jednoducho ostalo v kóme. Niekoľko dní to dieťa bolo v kóme. Čiže nie je normálne, aby dvanásťročné deti sa bez problémov vedeli dostať k alkoholu. Ďakujem.
Pollák, Peter, poslanec NR SR (2022-05-05):
Pán predseda, dajte, prosím, hlasovať o návrhu zákona ako o celku v znení schválených pozmeňujúcich návrhov. Gestorský výbor odporúča schváliť.
Glváč, Martin, podpredseda NR SR (2018-12-05):
Ďakujem. Nech sa páči, pani navrhovateľka.
P. Paška, predseda NR SR: (2006-12-06):
(Hlasovanie.) 139 prítomných, 103 za, 1 proti, 34 sa zdržalo, 1 nehlasoval. Konštatujem, že sme pozmeňujúce návrhy schválili. Ďalej.
Zmajkovičová, Renáta, podpredsedníčka NR SR (2014-02-13):
Pán poslanec Huba.
Paška, Pavol, predseda NR SR (2013-10-17):
(Hlasovanie.) 137 prítomných, 123 za, 9 sa zdržalo, 5 nehlasovali. Návrhy sme schválili. Pani poslankyňa Hufková uvedie hlasovanie v prvom čítaní o vládnom návrhu zákona o presadzovaní práv duševného vlastníctva colnými orgánmi . Je to tlač 713.
P. Paška, predseda NR SR: (2008-05-15):
Dámy a páni, nenúťte ma vyhlásiť opäť prestávku. Ak nemáte záujem sledovať vystúpenie pani poslankyne, opusťte radšej rokovaciu miestnosť. Nech sa páči, pani poslankyňa.